**Regler og info**

Gjesdal kulturskole

**Hvem kan søke Gjesdal kulturskole:**

* Alle barn og unge bosatt i Gjesdal kommune
* Voksne på vokal-/instru­mental, får plass ved ledig kapasitet og beholder plassen ut skoleåret
* Elever bosatt i andre kommuner på tilbud som ikke finnes i egen kommune, og omvendt

**Søknad fra hjemmesiden:** (oransje boks i høyremenyen)

* Nye søkere til hovedopptaket: **Frist 1. mai**
* Re-registrere elevplass: **Frist 1. mai** (beholde elevplassen påfølgende skoleår)
* Friplass: **Frist 1. juni**
* Alle kan søke gjennom hele året og elever tas inn fortløpende ved ledig kapasitet

**Prioritering hovedopptak:**

1. Alle elever som re-registrerer innen fristen har rett til å beholde plassen til neste skoleår
2. Går du på et fag, og ønsker å bytte, får du prioritet
3. Søknadsdato
4. Elever som ikke har noe tilbud fra før, vil få prioritet foran elever som har et fag, selv om disse står på venteliste til andre fag
5. Det kan gjøres individuelle vurderinger for elever med spesielle behov

**Kontingentreglement:**

Alle priser er per semester (halvt år).

Elevkontingent faktureres to ganger årlig, og er knyttet til kommunens purrings- og inkassosystem.
Kontingentsatsene fastsettes politisk for ett år om gangen, og justeres per 1. januar i forbindelse med behandling av kommunens handlings- og økonomiplan.

Ved påmelding til kulturskolen aksepterer man følgende betingelser:

* Avtalen er økonomisk bindende og opphører først når skriftlig utmelding er mottatt av rektor innen gjeldende frister
* Lærere kan ikke motta utmeldinger
* **Utmeldingsfrister:**- For vårsemesteret: **Frist: 1. desember**- For høstsemesteret: **Frist: 1. juni**
* Eleven er automatisk påmeldt til vårsemesteret hvis ikke skriftlig utmelding foreligger innen fristens utløp
* Ved for sen eller manglende skriftlig utmelding vil skolen kreve enten et gebyr på kr 500,- eller hele kontingenten for påfølgende semester

Faktura sendes ut i oktober og mars.
Nye elever har en gratis prøvetime, og hvis plassen ikke beholdes må skriftlig utmelding være mottatt av rektor innen 3 dager etter prøvetimen.
Permisjon kan avtales med rektor.
Det kan søkes inntektsbasert friplass.
Gjesdal kulturskole har ikke søskenmoderasjon.
Det gis halv semesterpris ved opptak etter høstferien i høstsemesteret, eller etter påskeferien i vårsemesteret.
Videoundervisning regnes som ordinær undervisning og gir ikke refusjonsgrunnlag.
Ved avlyst undervisning flere enn tre ganger per semester, dersom det er kulturskolen som avlyser, kan man få redusert semesterbetaling for timer utover dette. Foresatte må da sende krav om reduksjon til kulturskolen. I dette inngår ikke omorganisering av undervisningen eller uker med fellesprosjekter hvor ordinær undervisning utgår.
Innbetalt kontingent refunderes ikke.

**Utelukkelse fra undervisning:** Kulturskolen kan si opp elever som ikke viser tilstrekkelig interesse og innsats, eller har ugyldig fravær utover 3 oppmøter.

**Skolerute:** Gjesdal kulturskole følger i utgangspunktet skoleruten til Jærskulen. Det vil bli noen avvik i forbindelse med plandager, og større prosjekter. Dessuten åpnes skoleåret med felles oppstartsmøte for alle elever og foresatte på kvelden. Undervisningen starter så påfølgende skoledag. Undervisningen omorganiseres en uke per år i Kulturskoleuka. Det kan organiseres avspasering i slutten av skoleåret, dersom det har vært større produksjoner med mye ekstraøving andre deler av året.

**Leie instrument:** Den som leier instrument er ansvarlig for alt vedlikehold eller reparasjon av skade påført instrumentet i undervisning eller hjemme. Reparasjoner skal kun utføres av autoriserte personer formidlet av kulturskolen. Kulturskolen har tilgjengelig for utleie et begrenset antall instrumenter på følgende disipliner: fiolin, trekkspill, gitar, 1 trommesett og el-piano (el-piano leies kun ut til elever som har gått i kulturskolen en periode). Leiepris legges til semestervis fakturering.

**Syke elever:** Elever som har vært borte fra skolen på grunn av sykdom kan ikke sendes til undervisning i kulturskolen samme dag.

**Utviklingssamtaler:** Det gis tilbud om, og oppfordres til, egen utviklingssamtale mellom elev/foresatte og faglærer. Samtalene er hovedsakelig i januar-februar og foresatte må selv melde seg på innenfor angitt tidspunkt fra faglærer. Foresatte kan gjerne følge med på en undervisningstime i forkant av samtalen. I gruppeundervisningen får foresatte mulighet å følge en undervisningsøkt, samt individuell samtale ved behov som avtales med faglærer.

**Fordypningsprogram:** Elever med et spesielt talent innen sin disiplin kan få tilbud fra kulturskolen om å øke sin ukentlige undervisningstid med 20 minutter. Det vil da inngå forpliktelser som teoriundervisning, samspill og opptredener gjennom en kontrakt mellom kulturskolen og elev/foresatte. Fordypningsprogrammet gis foreløpig ikke innen gruppefag. Det er imidlertid mulighet for å søke fordypning gruppefag i Sandnes kulturskole.

**Tilbud og aldersgrenser:**

# Individuell undervisning musikk

Undervisningen er enetimer på 20 minutter og består av opplæring på sang/instrument og teori.

* Fra 1. trinn Fiolin, Piano, Keyboard, Trekkspill og Gitar (akustisk, el-gitar, bassgitar).
 (Yngre elever kan tas opp ved kapasitet)
* Fra 4. trinn Slagverk
* Fra 5. trinn Solosang

# Gruppeundervisning musikk

* Fra 7. trinn Band (bør gå på disiplinen i kulturskolen som representeres i bandet)
* 1. – 2. trinn Sanggruppe
* 3. – 4. trinn Sanggruppe

# Dans

* 3 – 4 år Barnedans
* 4 – 5 år Barnedans
* 1. – 2. trinn Danseleik
* 2. – 4. trinn Jazzdans
* 5. – 7. trinn Jazzdans
* 8. – 13. trinn Jazzdans
* 8. - 13. trinn Showdans
* 2. – 4. trinn Ballett

• 5. – 7. trinn Ballett

* 8. – 13. trinn Ballett
* 4. – 6. trinn Hiphop
* 7. – 10. trinn Hiphop

# Teater

* 1. – 2. trinn Teaterleik
* 3. – 6. trinn Teater (flere grupper)
* 5. – 7. trinn Teater (flere grupper)
* 8. – 13. trinn Teater

# Visuelle kunstfag

* 5. – 7. trinn Billedkunst
* 8. – 13. trinn Billedkunst

**Kontaktinformasjon**

Rektor: Jonas Skartveit Rogne/mobil: 97 64 28 92

Assisterende rektor: Linn Ellise Hovland/mobil: 92 81 40 76

|  |  |
| --- | --- |
| E-post: | kulturskolen@gjesdal.kommune.no  |
| Hjemmeside:  | [www.gjesdalkulturskole.no](https://www.gjesdalkulturskole.no) |
| Facebook: | [www.facebook.com/gjesdalk](http://www.facebook.com/gjesdalk)  |
| Besøksadresse:  | Gjesdal kulturskole, Rettedalen 4, 4330 Ålgård  |
| Postadresse:  | Gjesdal kommune, v/Gjesdal kulturskole, Rettedalen 1, 4330 Ålgård  |
| Fakturaadresse:  | Gjesdal kommune kan ta imot e-faktura i EHF format. Registrert i EMLA med organisasjonsnummer 964 978 573. Eller send faktura på mail i PDF format: fakturamottak@gjesdal.kommune.no Faktura merkes: Ansvar 219, kulturskolen  |